Document ID: /roh_data/filtered/fineweb-2-filterrobots_roh.jsonl.gz/45653

Il patriarcat n'è betg in'invenziun da la religiun, di l'istoricher e scienzià da litteratura Kai Michel. Situaziuns patriarcalas datti dapertut là, nua che lagricultura intensiva è sa sviluppada. Ma la religiun biblica ha dà la benedicziun divina.
La religiun cristiana na saja nagina dictatura. La Bibla saja ina scrittira pluralistica. La dictatura ha cumenzà quel mument che la cardientscha cristiana è vegnida religiun statala da l'Imperi roman. Quel mument, cura che cuntegns da cardientscha èn vegnids transferids en dogmas e ch'ins ha pretendì che la Bibla saja il pled da Dieu – quai che la Bibla sezza na pretenda betg.
Dal temp da chatschadurs e rimnadras era la religiun chaussa da dunnas ed umens. Cun l'ir da listorgia, cun novas furmas socialas e politicas, èn ils dieus masculins daventads adina pli centrals.
Religiun è in product da la cultura, precisescha Carel van Schaik en Vita e cretta. Quai è stà in svilup e n'è betg capità dad in di a lauter. In svilup, durant il qual pliras furmas religiusas existivan il medem mument ina dasper l'autra. La religiun ha legitimà la pussanza en favur dals pussants masculins e perquai ha la religiun in surpais masculin.